Diari Oficial de la Generalitat Valenciana


Sumari del DOGV 9912, del 09-08-2024 (2024/7422)

RESOLUCIÓ de 2 de juliol de 2024, del Servei de Relacions Laborals i Gestió de Programes, per la qual es disposen el registre i la publicació del text de l’acta de la Comissió paritària del Conveni col·lectiu d’estacions de servici de la Comunitat Valenciana, a fi de procedir a l’actualització de les taules salarials.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9912

Data del DOGV
:   09-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/7422

CVE
:   PMSM-I-0960-5439

Data del document
:   02-07-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * conveni col·lectiu

Vista l’acta de la Comissió paritària del Conveni col·lectiu d’estacions de servici de la Comunitat Valenciana (codi de conveni 45701941469058), subscrit per la Comissió paritària, la qual està integrada, d’una part, per la Federació Mediterrània d’Estacions de Servici (FEDMES) i, d’una altra, per la part social, composta per la confederació sindical de Comissions Obreres del País Valencià (CCOO-PV) i per la Unió General de Treballadors del País Valencià (UGT-PV), i de conformitat amb el que es disposa en l’article 90, apartats 2 i 3, de l’Estatut dels Treballadors (aprovat pel Reial decret legislatiu 2/2015, de 23 d’octubre, pel qual s’aprova el text refós de la Llei de l’Estatut dels Treballadors); en l’article 2.1.a del Reial decret 713/2010, de 28 de maig, sobre registre i depòsit de convenis i acords col·lectius de treball, i en els articles 3 i 4 de l’Orde 37/2010, de 24 de setembre, de la Conselleria d’Economia, Hisenda i Ocupació, per la qual es crea el Registre de la Comunitat Valenciana de convenis i acords col·lectius de treball, este Servei de Relacions Laborals i Gestió de Programes, d’acord amb l’article 51.1 de l’Estatut d’Autonomia de la Comunitat Valenciana; amb l’article 17.o del Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació, i amb l’article 28.3.j de l’Orde 9/2024, de 25 d’abril, de la Conselleria d’Educació, Universitats i Ocupació, per la qual es desenvolupa el Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació,

RESOL

*Primer*

Ordenar-ne la inscripció en el Registre de la Comunitat Valenciana de convenis i acords col·lectius de treball, amb notificació a la comissió negociadora, i el depòsit del text de l’acord.

*Segon*

Disposar-ne la publicació en el *Diari Oficial de la Generalitat Valenciana*.

*Acta 02/2024 de la Comissió paritària del Conveni col·lectiu d’estacions de servici de la Comunitat Valenciana*

|  |  |
| --- | --- |
| Assistents | |
| Indústria CCOO PV | FEDMES |
| Manuel Abad Llorens | Venerio Prieto Guardiola |
| José Vicente Garcés López | Salvador Gil Alcayde |
| FICA UGT PV | Marta Lapuerta Arnau |
| Roberto Mora Delgado | Pere Anrubia (assessor) |

  

A València, a les 12.30 hores del dia 11 de juny de 2024, en els locals de la Federació Mediterrània d’Estacions de Servici, situats al carrer Gascó Oliag, núm. 6, de València-46942, es reunixen les persones que s’inclouen en l’encapçalament, a fi d’elaborar les taules definitives de 2023 i provisionals de 2024 conformement al que es preveu en l’article 28 del vigent Conveni col·lectiu d’estacions de servici de la Comunitat Valenciana, publicat en el DOGV de 3/04/2024.

Amb la moderació de Venerio Prieto, es ratifiquen per les dos parts les taules salarials per a l’any 2023, així com la taula salarial inicial per a l’any 2024, que consten com a annex d’esta acta, i es deixa constància, respecte de l’aplicació del que es preveu en l’article 32 del conveni col·lectiu, relatiu al plus de diumenges i festius, de la discrepància existent entre les parts:

Per la representació sindical s’interpreta que la retribució del diumenge i del festiu és l’establida en l’article 32 del conveni, en completa literalitat, és a dir:

“Quan el treball es preste en festius i diumenges es remunerarà amb un plus, per jornada treballada, o la part proporcional de les hores treballades, independentment dels descansos setmanals o les compensacions que hi procedisquen legalment. S’entén per festius els catorze dies assenyalats en el calendari laboral anual.”

I, per consegüent:

“L’empresa està obligada a abonar a la persona treballadora, a més dels salaris corresponents a la setmana, l’import de les hores treballades en el dia festiu o en el període de descans setmanal, incrementades en un 75 %, excepte descans compensatori.”

Per la representació empresarial s’interpreta que la retribució del diumenge i del festiu és l’establida en el primer paràgraf de l’article 32 i en l’annex I del Conveni col·lectiu publicat en el DOGV de 3.04.2024: quan el treball es preste en festius i diumenges es remunerarà amb un plus de 6,66 euros bruts, per jornada treballada, o la part proporcional de les hores treballades, i s’aplicarà la previsió del segon paràgraf de l’article 32 del conveni col·lectiu quan el treball que es preste en festius i diumenges supose la realització d’hores extraordinàries.

I sense més assumptes que tractar, finalitza la reunió a les 13.30 hores i es procedix a la firma d’esta acta en el lloc i la data indicats, per part d’un representant per cada una de les organitzacions legitimades, tal com disposa l’article 88.5 de l’Estatut dels Treballadors, i es faculta l’assessor de la representació empresarial a efectuar els tràmits per a fer-ne el registre davant de l’autoritat laboral.

Per CCOO Indústria PV

Per UGT FICA PV

Per FEDMES

  

València, 2 de juliol de 2024

Aurora Valero Alcaraz

Cap del Servei de Relacions Laborals i Gestió de Programes

Esta disposició conté annexos. Consulteu-ne la versió en PDF.